Diari Oficial de la Generalitat Valenciana


Sumari del DOGV 9643, del 19-07-2023 (2023/7555)

RESOLUCIÓ de 26 de juny de 2023, de la Conselleria d'Hisenda i Model Econòmic, per la qual s'accepta la cessió mitjançant mutació demanial externa de l'Aeroport de Castelló, aprovada per l'Acord plenari de l'Excma. Diputació de Castelló de data 21 de març de 2023, declarat ferm per Resolució del president de la Diputació mitjançant el Decret núm. 2023-1892, de data 26 de maig de 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7555


Data del document
:   26-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de juny de 2023, de la Conselleria d'Hisenda i Model Econòmic, per la qual s'accepta la cessió mitjançant mutació demanial externa de l'Aeroport de Castelló, aprovada per l'Acord plenari de l'Excma. Diputació de Castelló de data 21 de març de 2023, declarat ferm per Resolució del president de la Diputació mitjançant el Decret núm. 2023-1892, de data 26 de maig de 2023. [2023/7555]  
  
En data 12 d'abril de 2023, té entrada en la Conselleria d'Hisenda i Model Econòmic, un informe proposta de conformitat de la Conselleria de Política Territorial, Obres Públiques i Mobilitat a la cessió a favor de la Generalitat dels terrenys on se situa «la total infraestructura de l'Aeroport de Castelló» mitjançant mutació demanial, acordada pel Ple de l'Excma. Diputació Provincial de Castelló en data 21 de març de 2023, acord que ha sigut declarat ferm per Resolució del president de la Diputació mitjançant el Decret núm. 2023-1892 de data 26 de maig de 2023.  
  
  
Primer. Vist l'informe proposta de conformitat de la Conselleria de Política Territorial, Obres Públiques i Mobilitat, els antecedents de fet del qual es transcriuen a continuació,  
  
«Vistes les Resolucions de la Conselleria de Política Territorial, Obres Públiques i Mobilitat, una de 29.07.2022 i una altra de 05.10.2022, acompanyada aquesta última de memòria justificativa, per les quals s'acorda proposar a la Diputació de Castelló que, després dels tràmits legals corresponents, s'aprove la mutació demanial a favor de la Generalitat Valenciana dels terrenys corresponents a l'Aeroport de Castelló, que comprenen 540 hectàrees, perquè s'adscriga a l'entitat AEROCAS, i tenint en compte els següents  
  
Antecedents de fet  
Primer. Que existeix una petició de 13.01.2022 de la societat pública mercantil Aeroport de Castelló, SL (d'ara en avant AEROCAS) d'iniciar els tràmits per a sol·licitar de l'Excma. Diputació Provincial de Castelló la cessió a favor de la Generalitat Valenciana de les 540 hectàrees de terreny que ocupa l'Aeroport de Castelló. D'aquesta petició va ser la Conselleria de Política Territorial de la Generalitat Valenciana la que va donar trasllat a aquesta diputació.  
Que l'Excma. Diputació Provincial de Castelló emet un informe jurídic sobre aquesta sol·licitud, en què conclou que, des del punt de vista exclusivament jurídic, no existeix cap impediment legal a la cessió dels terrenys sol·licitada per la Generalitat Valenciana; la figura jurídica a aplicar és la mutació demanial.  
  
Segon. Que en l'actualitat hi ha un conveni vigent, de 07.03.2003, subscrit per AEROCAS i l'Excma. Diputació Provincial de Castelló mitjançant el qual es destina l'esmentat terreny a instal·lacions aeroportuàries, amb manteniment del seu ús dotacional, i contempla la reversió per al cas que l'immoble deixe de destinar-se al servei per al qual se cedeix.  
Que aquest conveni, en la seua clàusula tercera, té previst un termini de vigència de 90 anys, transcorreguts els quals revertiran a la Diputació de Castelló els terrenys amb totes les obres realitzades sobre aquests.  
  
Tercer. Que la titularitat del ple domini dels terrenys en qüestió l'ostenta l'Excma. Diputació Provincial de Castelló, constant inscrit en el seu inventari, epígraf 1- immobles, subepígraf 1.2- rústics, amb el número 30, denominació «Terrenys Instal·lacions aeroportuàries a Vilanova d'Alcolea i Benlloc» destinats a servei públic.  
Les referències cadastrals que corresponen a l'Aeroport de Castelló són les següents:  
74005E326985328694OK (superfície 88.250 m²)  
71112P274886397888PN (superfície 1.890.693 m²)  
54807X556429017618JT (superfície 985.502 m²)  
11718W627126765196OP (superfície 104.342 m²)  
79509X863437656459TN (superfície 886.794 m²)  
85135M853462492614NP (superfície 1.510.249 m²)  
Que les àrees de les sis referències cadastrals esmentades sumen un total de 5.465.830 m². Aquests metres quadrats, menys els 11.370 m² de la referència cadastral 23885E888149905223DW titularitat de la Generalitat Valenciana corresponent a la rotonda i un vial d'accés a la CV- 13, dona una resta de 5.454.460 m², que és el que conforma la superfície del bé immoble de característiques especials (BICE) Aeroport de Castelló. En definitiva, una superfície de 5.454.460 m².  
Que consta en expedient de Gestiona número 976/2022 de la Diputació Provincial de Castelló document d'identificació de terrenys Aeroport de Castelló, amb la seua representació gràfica i incorporades les coordenades de l'àmbit.  
Que no obstant això, el Cadastre immobiliari ha assignat a l'Aeroport de Castelló, titularitat de la Diputació de Castelló, concessionari Aeroport de Castelló, SLU, la referència cadastral 1L37537X13BFFH8183MJ amb una superfície de 3.299.154 m², la qual cosa és incorrecta respecte de la superfície, ja que la de l'aeroport és major, tenint en compte que jurídicament ha de ser la resultant de l'agrupació de les referències cadastrals esmentades a dalt, és a dir, 5.465.830 m².  
Per això, en el Cadastre immobiliari, Gerència Territorial de Castelló, es troba pendent de resolució l'expedient número 94493274.97/22 instat per aquesta diputació, registre d'entrada 12.12.2022 14.09:24h, relatiu a:  
1. Rectificació d'errades, mitjançant el qual s'haurà d'assignar al BICE Aeroport de Castelló, referència cadastral 2S74100C04NKZZ8454JK, una superfície de 5.465.830 m² corresponent a la suma de les referències cadastrals abans indicades.  
2. Sol·licitud de baixa en rústica de tres d'aqueixes sis referències cadastrals, la 39441A753532546128DT, 22303O606979092070ZL i 22016A211385953638JS per inexistents després de la seua agrupació per a conformar el BICE Aeroport, havent-se donat ja de baixa les altres tres.  
Que, així mateix, consta en l'expedient de Gestiona número 976/2022 de l'Excma. Diputació Provincial de Castelló informe de 15.02.2023 del cap del Servei d'Obres i Carreteres d'aquesta entitat local, segons el qual dins de l'àmbit representat gràficament com a aeroport, discorre el tram de la carretera provincial CV-145 comprés entre el PK 3+345 i el PK 4+670.  
Quart. Que l'immoble objecte de mutació demanial figura inscrit en el Registre de la Propietat d'Albocàsser-Morella a nom de la DIPUTACIÓ DE CASTELLÓ, tom 304, llibre 20, foli 68, FINCA DE VILANOVA D'ALCOLEA núm. 3700 i tom 298, llibre 23, foli 159, FINCA DE BENLLOC núm. 3742. Ocupa una superfície de 5.413.498,23 m², dels quals una part es troba en el terme municipal de Vilanova d'Alcolea i una altra en el de Benlloc.  
Que existeix discrepància respecte de la superfície entre les dades del Cadastre (5.465.830 m²) i les del Registre de la Propietat (5.413.498,23 m²) que, al ser la diferència entre totes dues menor al 10 %, es consideren correctes els 5.465.830 m² ja que, per a salvar aquesta divergència entre Cadastre i Registre, l'excés de cabuda es pot esmenar mitjançant certificació cadastral, sense precisar l'expedient de domini, per la qual cosa s'imposarà el mesurament del Cadastre.  
Que, actualment, l'immoble està lliure de càrregues i gravàmens, excepte el relatiu a l'afecció fiscal al pagament de l'impost reportat per termini de cinc anys per la cancel·lació de càrregues efectuada per AEROCAS, el 13/02/23.  
Cinqué. Que per ACORD del Ple de l'Excma. Diputació Provincial de Castelló, adoptat en sessió ordinària celebrada el dia 21 de març de 2023, s'acorda la mutació demanial dels terrenys que conformen la total infraestructura AEROPORT DE CASTELLÓ a favor de la Generalitat Valenciana, havent de mantindre's el mateix destí d'ús i servei públic, amb les següents particularitats:  
1. La mutació demanial que s'acorda recau sobre el terreny recinte aeroportuari amb una superfície de 5.454.460 m², excloent d'aquesta el tram de domini públic carretera provincial CV-145, comprés entre el PK 3+345 i el PK 4+670, que continuarà sent de titularitat plena de la Diputació de Castelló.  
2. De la mutació demanial s'exclou a més el terreny dins del recinte aeroportuari ocupat per una via pecuària per ser aquesta ja de titularitat de la Generalitat.  
3. La mutació demanial s'acorda lliure de càrregues i gravàmens excepte, si és el cas, els drets preferents dels reversionistes enfront de tercers possibles adquirents.  
4. La mutació demanial s'acorda lliure de càrregues i gravàmens excepte el relatiu a l'afecció fiscal al pagament de l'impost reportat per termini de cinc anys per la cancel·lació de càrregues efectuada per AEROCAS, el 13/02/23.  
5. La Generalitat, en acceptar la mutació demanial, haurà de manifestar que se subroga en la posició de la Diputació de Castelló respecte del Conveni de 07.03.2003, subscrit per aquesta corporació i AEROCAS, mitjançant el qual es destina el terreny objecte de la mutació a instal·lacions aeroportuàries, i que té una duració de 90 anys.  
6. La Generalitat, en acceptar la mutació demanial, haurà de manifestar que mantindrà l'ús dotacional públic de l'immoble destinant-lo a instal·lacions aeroportuàries, i que és coneixedora que si deixa de destinar-lo tot o en part a aeroport, revertirà a aquesta Diputació Provincial.  
  
7. La Generalitat, en acceptar la mutació demanial, haurà d'obligar-se al fet que, en el cas que deixaren de destinar-se els terrenys totalment o en part a instal·lacions aeroportuàries, ho posarà en coneixement de la Diputació Provincial de Castelló en els terminis que determine la normativa vigent.  
8. La Generalitat, en acceptar la mutació demanial, haurà de manifestar que coneix que es troba en Cadastre immobiliari, Gerència Territorial de Castelló, pendent de resolució, expedient número 96178143.97/22 instat per la Diputació Provincial de Castelló, registre d'entrada 12/1272022, 14.09:24h relatiu a:  
Rectificació d'errades, mitjançant la qual s'haurà d'assignar al BICE Aeroport de Castelló, referencia cadastral 3X45192B74JGFR9702RT, una superfície de 5.465.830 m² corresponent a la suma de les referències cadastrals abans esmentades.  
Sol·licitud de baixa en rústica de tres d'aqueixes sis referències cadastrals, la 59786N142759035728QN, 16769E443098644267HU i 31122P005326771563IS per inexistents després de la seua agrupació per a conformar el BICE Aeroport, havent-se donat ja de baixa les altres tres.  
9. L'Excma. Diputació de Castelló es compromet a facilitar a la Generalitat la documentació, informació o actuacions necessàries que permeten a aquesta última realitzar a posteriori una definició més precisa de l'àmbit, així com la regularització de la seua descripció registral i fins i tot completar la cadastral si fora necessari.»  
Segon. Vistes les consideracions jurídiques recollides en l'informe proposta de conformitat de la Conselleria de Política Territorial, Obres Públiques i Mobilitat, que es transcriuen a continuació,  
  
«Primera. L'article 37 de la Llei 14/2003, de 10 d'abril, de patrimoni de la Generalitat Valenciana (d'ara en avant, LPGV) regula la mutació demanial externa com la figura mitjançant la qual les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li la titularitat d'aquests quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions.  
  
Segona. La disposició addicional onzena de l'LPGV estableix que Les entitats que integren l'administració local de l'àmbit territorial de la Comunitat Valenciana podran afectar béns i drets demanials a un ús o servei públic competència d'una altra administració i transmetre-li la titularitat d'aquests, quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions i l'article 182 de la Llei 8/2010, de 23 de juny, de règim local de la Comunitat Valenciana amb una redacció pràcticament idèntica.  
  
Tercera. L'article 37.2 de l'LPGV disposa que: correspon al titular de la conselleria competent en matèria de patrimoni l'acceptació de la mutació demanial efectuada a favor de la Generalitat per altres administracions, a proposta del departament interessat.»  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides pel Decret 171/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i la Resolució de 8 de juny de 2022, del conseller d'Hisenda i Model Econòmic de delegació de determinades competències en òrgans de la conselleria, en concret per aplicació del seu article 15.1 k), resolc:  
  
Primer  
Acceptar la mutació demanial externa de l'Aeroport de Castelló de conformitat amb l'Acord del Ple de 21 de març de 2023, de l'Excma. Diputació Provincial de Castelló, declarat definitiu en via administrativa per la Resolució de data 26 de maig de 2023 del president de la Diputació, i de conformitat amb l'informe proposta de la Conselleria de Política territorial, Obres Públiques i Mobilitat, acceptar els condicionants recollits en el resultant cinqué de l'esmentada proposta transcrit en el punt primer de la present resolució.  
  
Segon  
L'immoble objecte de mutació demanial ocupa una superfície de 5.413.498,23 m², dels quals una part es troba en el terme municipal de Vilanova d'Alcolea i una altra en el de Benlloc. Figura inscrit a nom de la Diputació de Castelló i les seues dades registrals són les següents: Registre de la Propietat d'Albocàsser-Morella, tom 304, llibre 20, foli 68, finca registral de Vilanova d'Alcolea núm. 3700 i tom 298, llibre 23, foli 159, finca registral núm. 3742 de Benlloc.  
Queda exclòs de la mutació el tram de domini públic carretera provincial CV-145, comprés entre el PK 3+345 i el PK 4+670, que continuarà sent de titularitat plena de la Diputació de Castelló, així com a més el terreny dins del recinte aeroportuari ocupat per una via pecuària per ser aquesta ja de titularitat de la Generalitat, tot això segons l'exposat en l'apartat primer de la present resolució.  
  
Tercer  
De conformitat amb el compromís assumit per la Diputació de Castelló en el seu Acord de data 21 de març de 2023, se sol·licita la total col·laboració en la regularització física i jurídica dels sòls mutats que es deriven del resolc primer i de l'expedient de regularització cadastral número 26259071.97/22 pendent de resolució, instat per la Diputació de Castelló, davant el Cadastre immobiliari, Gerència Territorial de Castelló.  
  
Quart  
Donar d'alta l'immoble en l'Inventari General de Béns i Drets de la Generalitat.  
  
Cinqué  
Notificar la present resolució a la Diputació Provincial de Castelló, a la Conselleria de Política Territorial, Obres Públiques i Mobilitat i a la mercantil Aeroport de Castelló, SL, i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la seua notificació, davant l'òrgan que va dictar l'acte de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que s'estime procedent.  
  
València, 26 de juny de 2023.- El director general del Sector Públic i Patrimoni: Antoni Such Botella (p. d. del conseller d'Hisenda i Model Econòmic, article 15.1.k Resolució de 8 de juny de 2022, DOGV núm. 9360 de 13.06.2022).